সাহস থাকে মুখ খোলেক / সাইফ আলি – সাইফ আলি
সাহস থাকে মুখ খোলেক / সাইফ আলি
ফেব্রুয়ারি 24, 2017 সাইফ আলি
সাহস থাকে মুখ খোলেক
ভয় করে তো হাত তোলেক
স্যারেন্ডারের ভঙ্গিতে
সামান্যতেই রূপ নেওয়া খুব
সহজ এখন জঙ্গিতে।
কালির দোয়াত বোম হয়ে যায়
মুখের দাড়িই জম হয়ে যায়
কম হয়ে যায় জেলের মেয়াদ
নগদ কিছু উপরিতে
ভাগ্য যদি খারাপ থাকে
বুলেট চুমায় খুপড়িতে।
আর যদি তুই আল্লা ডাকিস
পাল্লা দিয়ে বাড়বে নাম,
ছাওয়ালডা তো ভালোই ছিলো
হঠাৎ কিসে ভুললো বাম!?
এখন নাকি মসজিদে যায়
নাম উঠালো জঙ্গিতে,
সর্বনাশা কাম করেছে
হুজুর মতো সঙ্গিতে।!
এখন ছাওয়াল টুপির নিচে
বিড়বিড়িয়ে কি সব কয়,
হয়তো ওসব লাদেননামা
মুসলমানের কালাম নয়!!
কিন্তু যদি মদ্যপানে
মাস্তি-গানে মন লাগাস,
পয়সা পাবি, নাম কামাবি
এক জীবনের আর কি চাস।
হিসেব করে চলবি সোনা
হিসেব করে বলবি তুই,
কলকি সাজাই লালন বাজাই
জ্ঞানচোরাদের চরণ ছুঁই।
ছড়া, সাইফ আলিছড়া, সমসাময়িক ছড়া, সময়ের ছড়া, সাইফ আলি, সাইফ আলির ছড়া
Previous Article একান্ত বাক্যেরা-০৭ / সাইফ আলি
Next Article ওসব নিয়ে ভাবতে নেই / সাইফ আলি